recursal/SuperWikiNEXT-32B huggingface dataset:
**סוזאקו** (ביפנית: Suzaku, ציפור דמיוני) היה לוויין של סוכנות החלל היפנית ששוגר ב-2005. זה היה הלוויין החמישי ששוגר על ידי יפן לחקר גרמי השמיים בקרני רנטגן ולכן תחילה היה ידוע בשם ASTRO-EII. הלוויין המקורי ASTRO-E נאבד בעקבות תקלה במשגר בשנת 2000.

מטרת המתקן היה להמשיך בחקר סופרנובה, חורים שחורים וצבירים פתוחים.

היסטוריה
--------

הלווין שוגר ב-10 ביולי 2005 ממרכז החלל אוצ'ינורה בעזרת משגר מדגם M-5. לאחר השיגור שמו של הלוויין הוחלף ל"סוזאקו" (ציפור דמיוני).

על הלוויין הותקן טלסקופ קרני רנטגן, ספקטרומטר, רגש קרני רנטגן וספקטרומטר קרני רנטגן נוסף. פיתוח המכשירים בוצע תוך שיתוף פעולה עם מרכז החלל גודרד. הלוויין נבנה במפעלי טושיבה. פאנל סולארי היה יכול לספק כ-500 ואט.

כשבוע לאחר השיגור החלו בעיות עם מערכת קירור של ספקטרומטר. ב-8 באוגוסט הוכרז שהוא יצאה משימוש. יתר מכשירים המשיכו לפעול.

בקיץ 2015, כ-10 שנים לאחר פעילות מוצלחת החלו בעיות תקשורת. ב-2 בספטמבר 2015 הוחלט על הפסקת פעילות הלוויין.

במהלך פעילות הלוויין התקבלו ממנו נתונים רבים שנוצלו לכתיבת מאמרים מדעים.

קישורים חיצוניים
----------------

ויקישיתוף מדיה וקבצים בנושא **סוזאקו** בוויקישיתוף
* תיאור הלווין ופעילותו
* תאיור הלויין באתר סוכנות החלל היפנית
* תיאור הלווין ופעילותו, באתר נאס"א.
* סוזאקו, באתר אנציקלופדיה בריטניקה (באנגלית)
**פטר קוסיץ'** (בסרבית: **Петар Косић**‏; 13 במאי 1881 – 18 במאי 1949) היה גנרל יוגוסלבי אשר שימש כראש המטה הכללי בין השנים 1940–1941. תמך בהצטרפות יוגוסלביה למדינות הציר במלחמת העולם השנייה. הודח מתפקידו בעקבות הפוטש של מרץ.

ביוגרפיה
--------

קוסיץ' נולד ב-13 במאי 1881 בכפר בויאצ'יץ'. ב-1898 הוא התגייס לצבא סרביה ולמד בבית הספר לתותחנים של האקדמיה הצבאית הסרבית. לאחר סיום לימודיו שרת כמפקד פלוגה. במהלך מלחמות הבלקן הוא היה מפקד תחנות הרכבת בפריבוז', פירוט ו-ורנג'ה, ולאחר מכן שרת במפקדת הארמייה ה-2. בתחילת מלחמת העולם הראשונה הוא הוצב במטה דיוויזיית ביטולה, כעבור זמן קצר הוא הוחזר לשרת בארמייה ה-2. לקראת סוף 1914 מונה לראש מטה דיוויזיית טימוק ובתפקיד זה שרת עד סוף המלחמה.

לאחר סיום המלחמה התגייס קוסיץ' לצבא יוגוסלביה ומונה לפרופסור באקדמיה הצבאית היוגוסלבית. במקביל שימש כראש המחלקה המבצעית במטה הכללי. בנובמבר 1921 הוא החל לשרת במטה המחוז הצבאי ה-2. ב-11 באפריל 1923 הוא מונה לראש מטה המחוז. ב-10 בנובמבר 1925 הוא הועבר לשמש כמפקד הזמני של בריגדת הרגלים דראבה. ב-10 בפברואר 1927 הוא הועבר לשמש כראש מטה המחוז הצבאי ה-3. ב-11 באפריל 1929 הוא מונה למפקד דיוויזיית הפרשים ה-2. ב-18 באפריל 1934 הוא מונה לממלא מקום ראש המטה הכללי, עד 1 ביוני של אותה שנה. ב-10 במרץ 1935 הוא מונה שוב לממלא מקום הרמטכ"ל, עד 12 במאי. ב-8 במרץ 1936 הוא מונה לתפקיד בפעם השלישית, עד 6 בספטמבר של אותה שנה, אז מונה למפקד המחוז הצבאי ה-1. ב-18 בנובמבר 1937 מונה למפקד העיר בלגרד.

ב-3 בינואר 1940 הוא מונה לראש המטה הכללי של הצבא היוגוסלבי. במסגרת תפקידו, קוסיץ' תמך בעמדתו של העוצר פאבלה על פיה מוטב ליוגוסלביה להצטרף למלחמת העולם השנייה לצד מדינות הציר. ב-25 במרץ 1941 ממשלת יוגוסלביה חתמה על ההסכם התלת-צדדי עם גרמניה, איטליה ויפן. ההסכם עורר זעם רב בממלכה, וב-27 במרץ התחוללה הפיכה צבאית בתמיכת בריטניה (הפוטש של מרץ). הממשלה נאלצה להתפזר, וקוסיץ' פוטר מתפקידו. ב-6 באפריל פלשו מדינות הציר ליוגוסלביה וכבשו אותה במהירות.

קוסיץ' עזב את יוגוסלביה, ובמהלך המלחמה הביע תמיכה במדינות הציר והתנגדות לפרטיזנים של טיטו. בפברואר 1949 הוא חזר ליוגוסלביה, ונעצר בידי המשטרה. הוא פתח בשביתת רעב במחאה על תנאי מאסרו, וכתוצאה מכך מת ב-18 במאי.

קישורים חיצוניים
----------------

* פטר קוסיץ' באתר הגנרלים של מלחמת העולם השנייה

|  |  |
| --- | --- |
| בקרת זהויות עריכת הנתון בוויקינתונים | 
* VIAF: 316451447
* WorldCat: viaf-316451447

 |
**״להושיט יד״** היא עמותה ישראלית לתמיכה ולסיוע לילדים בעלי נכויות מורכבות, חולי סרטן, סי.פי ובני משפחותיהם. העמותה הוקמה על ידי אברהם עטר בשיתוף פעולה עם הורים לילדים חולי סרטן.

העמותה הואשמה באיסוף מיותר של כספים לטיפולים הממומנים על ידי קופות החולים.

הקמה ופעילות
------------

העמותה הוקמה בשנת 2006 במטרה לסייע לילדים חולי סרטן ולבני משפחותיהם, הן בתמיכה נפשית וחברתית והן במימון טיפולים שאינם כלולים בסל הבריאות, בסיוע למציאת תורמי מח עצם, ארגון מערך הסעות לטיפולים ועוד. העמותה מפעילה מערך של מתנדבים עבור ילדים חולי סרטן בכל רחבי הארץ, ומקיימת מגוון פעילויות מיוחדות במחלקות האונקולוגיות שבבתי החולים בישראל.

התמחות העמותה
-------------

מאז הקמת העמותה. צוות וחברי העמותה חרתו על דגלם להושיט יד לילדים חולי סרטן במצבים קשים ומורכבים. העמותה זכתה להטיס מאות ילדים במצבים קשים לארה״ב. בסיוע של צוות רפואי סוציאלי וסיעודי

פעילויות מיוחדות
----------------

עמותת ״להושיט יד״ מפעילה מחלקה להשאלת ציוד רפואי ושיקומי לילדים חולי סרטן, הן בתקופת האשפוז והן לאחר השחרור הביתה. בנוסף מפעילה העמותה רכב משאלות ייחודי להגשמת משאלותיהם של ילדים חולי סרטן בשלבים שונים של המחלה, באמצעותו מגיעים ילדים לטיפולים בבתי החולים ומוחזרים לביתם. בנוסף הוקמה על ידי העמותה גינה ייעודית בהוספיס לילדים בבית ויזל שבבית חולים תל השומר עבור ילדים חולים במצב סופני.

על פי פרסומי העמותה, מטרת פעילותה היא "לנתק את הכאב מהילדים החולים ולהגשים את חלומם". כך, מדי שנה מקיימת עמותת "להושיט יד" נופשים בארץ ובחו״ל עבור הילדים החולים. במסגרת הנופשים מפעילה העמותה פרויקט מיוחד בשם "טיסת החלומות" במהלכו מוטסים הילדים לפארקי שעשועים שונים בעולם, דוגמת הדיסנילנד ופארק יוניברסל באורלנדו בליווי הורה מלווה וצוות רפואי. במהלך הפעילויות המיוחדות פועלת העמותה להביא ידוענים שונים ולהפגישם עם הילדים החולים. כך, במאי 2019 הצטרפה לטיסת החלומות השחקנית הישראלית גל גדות.

קרנות סיוע והצלת חיים
---------------------

מחלקת קרנות הסיוע ב"להושיט יד" מסייעת מדי שנה לחולים סופניים במציאת מחקרים חדשניים שעשויים לתת לילדים החולים סיכוי להצלת חיים ובגיוס מימון עבור טיפולים רפואיים ותרופות אשר אינם כלולים בסל הבריאות. הקרנות הן אישיות ומוקמות באופן נפרד עבור כל חולה אשר נעזר בסיוע כספי.

דירוג העמותה
------------

עמותת ״להושיט יד״ נושאת את "תו מידות לאפקטיביות" ורשומה בפנקס העמותות של רשם העמותות **(ע"ר 580457232)** שבמשרד המשפטים, עם אישור ניהול תקין.[דרוש מקור]

קישורים חיצוניים
----------------

* אתר האינטרנט של עמותת "להושיט יד"
* מסיבת חנוכה במשרד ראש הממשלה

הערות שוליים
------------

1. ↑   (אורכב 24.06.2017 בארכיון Wayback Machine)
2. ↑
3. ↑

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"להושיט יד"**.
**סמסונג גלקסי נוט 3 ניאו** הוא סמארטפון מסוג פאבלט אנדרואיד המיוצר על ידי סמסונג אלקטרוניקה. ה־Galaxy Note 3 Neo נחשף על ידי סמסונג פולין ב־1 בפברואר 2014, עם השקתו העולמית בהמשך אותו חודש. הוא הוצג כגרסה הנמוכה במחיר של Samsung Galaxy Note 3.

מפרטים
------

### חומרה

העיצוב של הגלקסי נוט 3 ניאו נועד לשאת את אותו המראה היוקרתי וה"פרימיומי" עם הדור החדש של מכשירי סמסונג. אף על פי שהוא נושא עיצוב מכוון של פוליקרבונט הדומה למכשירי סמסונג האחרונים האחרים, ל־Galaxy Note 3 Neo יש מלבן מטאלי פו וכיסוי אחורי עשוי עור פלסטי עם תפרי פו. בעובי של 8.6 מילימטרים (0.34 אינץ'), הוא מעט דק יותר מ־Galaxy Note II, והוא גם מעט קל יותר. המכשיר כולל גם 2GB RAM, 5.5 אינץ' 720p בתצוגת AMOLED Super, מצלמת 8 מגה פיקסל אחורי פונה מסוגלת לצלם וידאו ב־720 p ב60 פריימים לשנייה, 1080p ב30 פריימים לשנייה ורזולוצית 4K ב־30 פריימים לשנייה (רק 5 דקות, רק בדגם עם מודל Snapdragon 800 אחסון פנימי בלבד), 16 או 32 ג'יגה-בייט וסוללה של 3100 מיליאמפר / שעה.

בדומה למכשירים אחרים מסדרת Galaxy Note, גם הגלקסי נוט 3 ניאו נשלח עם עט סטיילוס S Pen שעודכן לשימוש בצורה סימטרית יותר. ה־Galaxy Note 3 Neo חזר לחיבור המקובל של USB 2.0, על מנת לחסוך בעלויות.

ה- Galaxy Note 3 Neo יוצר לראשונה בצבעים שחור, לבן וירוק. סמסונג מוכנה להציג תוכניות צבע נוספות לשווקים נבחרים.

### תוכנה

הגלקסי נוט 3 ניאו מגיע עם אנדרואיד 4.3 "Jelly Bean" וממשק המשתמש והתוכנה הקנייניים של סמסונג. לתוכנה של הנוט 3 ניאו נוספו תכונות נוספות המכוונות לעט; הסרת הדפוס מהתא שלו (או לחיצה על כפתורו תוך כדי ריחוף מעל לתצוגה) מפעילה תפריט פאי "פיקוד אוויר" המספק קיצורי דרך לתכונות מונחות עט כמו תזכירי פעולה (פתקיות דביקות על המסך המשתמשות בזיהוי ממוחשב של כתב יד כדי לזהות את הכתוב ולספק פעולות רלוונטיות, כמו חיפוש כתובות במפות Google ומספרי טלפון לחיוג), כתיבת מסך (כלי ביאור), חלון עט (המאפשר למשתמשים לצייר חלונות קופצים כדי להפעיל אפליקציות מסוימות בפנים), כלי החיפוש S Finder ו־Scrapbook. הפונקציונליות המרובת חלונות הועברה גם עם תמיכה מורחבת באפליקציות, היכולת להריץ מספר אפליקציות ויכולת גרירה ושחרור של תוכן בין אפליקציות. המכשיר נשלח גם עם אפליקציית צובר חדשות הידועה בשם My Magazine, הנגישה באמצעות החלקה מתחתית המסך, וגרסה מעודכנת של S Note.

### עדכוני תוכנה

כל הדגמים של גלקסי נוט 3 ניאו קיבלו את עדכון אנדרואיד 5.1.1 למעט הדגמים הבלגיים במרץ 2017.

מכשיר ה-Galaxy Note 3 Neo Duos (SM-N7502) מעולם לא קיבל עדכוני מערכת הפעלה, ועד היום הוא מריץ את אנדרואיד 4.3.

שחרור
-----

המכשיר הוכרז רשמית ב־1 בפברואר 2014, ושוחרר החל ממרץ 2014.

קישורים חיצוניים
----------------

ויקישיתוף מדיה וקבצים בנושא **סמסונג גלקסי נוט 3 ניאו** בוויקישיתוף

הערות שוליים
------------

1. 1 2  "Samsung Galaxy Note 3 vs. Note 3 Neo: A Worthy Budget Phablet?". *The Diplomat*. נבדק ב-7 במרץ 2014. `{{cite web}}`:  (עזרה)
2. ↑  "Samsung Galaxy Note 3 Neo packs six cores and 720p screen". *CNET*. אורכב מ-המקור ב-2014-02-02. נבדק ב-7 במרץ 2014. `{{cite web}}`:  (עזרה)
3. ↑  "Samsung Galaxy Note 3 Neo officially unveiled as budget phablet". *Trustedreviews*. Trustedreviews. נבדק ב-7 במרץ 2014. `{{cite web}}`:  (עזרה)
4. ↑  "Samsung's all-but-official Galaxy Note 3 Neo won't be released in the US or UK". *Engadget*. נבדק ב-7 במרץ 2014. `{{cite web}}`:  (עזרה)
**מיקייל קייזר** (באנגלית: **Michale Kyser**; נולד ב-26 בנובמבר 1991) הוא כדורסלן אמריקאי, המשחק בעמדות הפאוור פורוורד והסנטר בהפועל אילת.

קריירה
------

קייזר החל את דרכו כששיחק כדורסל בתיכון לנקסטר שבלנקסטר, טקסס. לאחר מכן הוא עבר לאקדמיית כריסטיאן לייף סנטר בהמבל, טקסס.

בשנת 2011, התחייב קייזר לאוניברסיטת לואיזיאנה טק. בעונתו האחרונה, קייזר הוביל את המכללה לרבע גמר טורניר ההזמנה הלאומי, שם הפסידו לאוניברסיטת טמפל. הוא עזר למכללה לזכות באליפות בשנים 2013, 2014 ו-2015. בעונת 2014/2015, הוא הפך לחוסם המצטיין בכל הזמנים של לואיזיאנה טק.

בשנת 2015, לאחר שלא נבחר בדראפט ה-NBA, החל לשחק קייזר בטורונטו ראפטורס במהלך ליגת הקיץ של ה-NBA. הוא שותף בארבעה משחקים, בהם העמיד 3.5 נקודות ו-4.0 ריבאונדים ב-14.6 דקות בממוצע למשחק. ב-23 ביולי 2015, הוא חתם בראפטורס, אך ב-24 באוקטובר הוא שוחרר מהקבוצה לאחר ששותף במשחק קדם עונה אחד. ב-31 באוקטובר הוא חתם בקבוצת הבת של הראפטורס מליגת הפיתוח של ה-NBA, ראפטורס 905.

ב-30 באוגוסט 2016, חתם קייזר בתדמון זוק מהליגה הלבנונית, אך הוא עזב את הקבוצה לפני שרשם בה הופעה. ב-25 בנובמבר הוא חתם בסולט לייק סיטי סטארס. למחרת הוא ערך את הופעת הבכורה שלו בקבוצה במהלך ההפסד 84–117 לטקסס לג'נדס, כשהוא רושם 8 נקודות, 2 ריבאונדים ואסיסט ב-15 דקות. ב-3 במרץ 2017, שוחרר קייזר מהקבוצה.

ב-23 בספטמבר 2017 חתם קייזר בפאראלימני מהליגה הקפריסאית, שם העמיד בממוצע 15 נקודות, 14 ריבאונדים ו-3 חסימות למשחק. ב-29 בנובמבר 2017 הוא עזב את פאראלימני על מנת להצטרף לקימיס מהליגה היוונית. במהלך העונה הוא הוביל את הליגה בחסימות עם 1.9 חסימות למשחק. בעונת 2018/2019, שיחק קייזר באריס סלוניקי.

ב-26 באוקטובר 2019, חתם קייזר בלייקלנד מג'יק. בקבוצה העמיד קייזר ממוצעים של 9.0 נקודות ו-5.8 ריבאונדים ב-26.2 דקות למשחק, לפני שב-10 במרץ 2020 הוא שוחרר מהקבוצה. ב-31 ביולי הוא חתם בואף ריגה מהליגה הלטבית. קייזר העמיד בקבוצה ממוצעים של 10.5 נקודות ו-7.9 ריבאונדים למשחק.

ב-15 ביולי 2021, חתם קייזר בהפועל חולון מהליגה הישראלית.

בתחילת עונת 2023/2024, חתם קייזר בהפועל אילת מליגת העל בכדורסל.

קישורים חיצוניים
----------------

ויקישיתוף מדיה וקבצים בנושא **מיקייל קייזר** בוויקישיתוף

* פרופיל, באתר Basketball-Reference
* פרופיל, באתר Sports-Reference
* פרופיל, באתר eurobasket

הערות שוליים
------------

1. ↑  רכש ראשון להפועל חולון: מייקל קייזר, באתר מנהלת ליגת העל בכדורסל, ‏15 ביולי 2021
**רילמי C3** (באנגלית: **Realme C3**) הוא טלפון חכם מבוסס אנדרואיד, המיוצר על ידי חברת רילמי. המכשיר הוכרז בהודו ב-6 בפברואר 2020, וב-19 בפברואר 2020 בשאר העולם.

מפרט
----

### חומרה

המכשיר מצויד במסך בגודל 6.5 אינץ' ברזולוציית 1600×720 פיקסלים, ביחס רוחב-גובה של 20:9. המסך מסוג "קורינג גורילה גלאס 3".

המכשיר מופעל על ידי מעבד בעל שמונה ליבות, כאשר 2 מהן פועלות בתדר עבודה של 2.0 ג'יגה הרץ, וה-6 הנותרות פועלות בתדר עבודה של 1.7 ג'יגה הרץ. במכשיר ישנה מערכת על שבב מדגם Helio G70 מתוצרת מדיאטק עם תהליך 12 ננומטר. למכשיר אחסון הפנימי בנפח 32 או 64 ג'יגה בייט וזיכרון RAM בנפח 2 או 3 או 4 ג'יגה בייט. כמו כן, המכשיר מופעל על ידי סוללת ליתיום-יון, בקיבולת 5000 מיליאמפר-שעה, שאינה ניתנת להסרה.

#### מצלמה

המכשיר מצויד במערך בעל שלושה מצלמות אחוריות, ומצלמה אחת קדמית, הכולל: חיישן הראשי ברזולוציה 12 מגה פיקסל, התומך ב-("פוקוס אוטומטי"); חיישן משני לצילום מאקרו ברזולוציה 2 מגה פיקסל; חיישן לאיסוף עומק ברזולוציה 2 מגה פיקסל; כמו כן, במכשיר ישנה מצלמה קדמית לצילום סלפי ברזולוציה 5 מגה פיקסל.

### תוכנה

המכשיר הושק כשמותקנת עליו מערכת ההפעלה אנדרואיד 10 רילמי UI1.

קישורים חיצוניים
----------------

ויקישיתוף מדיה וקבצים בנושא **רילמי C3** בוויקישיתוף
* 

* אתר האינטרנט הרשמי של רילמי C3

הערות שוליים
------------

1. ↑  Realme C3: представили конкурента Redmi 9, Pingvin.Pro, ‏6 בפברואר 2020 (באוקראינית)
2. ↑  Realme випустила покращений бюджетник Realme C3, Pingvin.Pro, ‏19 בפברואר 2020 (באוקראינית)

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"רילמי C3"**.
**נתרן חנקיתי** (שם מדעי: **Sodium nitrite**) הוא מלח של קטיון נתרן ואניון חינקית (ניטריט) שנוסחתו NaNO2. החומר משמש כתוסף מזון הן כחומר משמר והן כחומר צבע למוצרי בשר ודגים. החומר הוא מוצק גבישי לבן או צהבהב, מסיס מאוד במים והיגרוסקופי (סופח לחות מהאוויר). נתרן חנקיתי הוא חומר מחזר, באוויר החומר מתחמצן לנתרן חנקתי (NaNO3).

תוסף מזון
---------

החומר נקשר להמוגלובין ומקנה למוצרי בשר ודגים גוון אדום. החומר מעכב צמיחה של קלוסטרידיום בוטולינום: החיידק הגורם לבוטוליזם ולכן משמש כחומר משמר. על אריזות מזון יסומן במספר E ‏**E250**. אשלגן חנקיתי (KNO3) משמש לאותן מטרות ויסומן במספר E ‏E249.

החומר רעיל ליונקים: LD50=180 mg/Kg בחולדות ובבני אדם המנה הקטלנית הנמוכה ביותר שנצפתה (LdLo) היא 71 מ"ג לק"ג משקל גוף כך שעבור אדם מבוגר ניתן לצפות להרעלה בצריכת 4–5 גרם מהחומר. בשל הרעילות השימוש בנתרן חנקיתי מוגבל ל-200 מ"ג לק"ג והוא נצבע בסגול למניעת בלבול עם תוספים אחרים. באירופה מותר ליצרני מזון להשתמש בו רק בתערובת מלחים המכילה לא יותר מ 0.6% ממנו.

החשש העיקרי הוא יצירת חומרים מסרטנים מתגובת החומר עם חומצות אמינו לקבלת ניטרוזאמינים (R1N(-R2)-N=O), מחקרים אפידמיולוגים מצאו מתאם בין צריכת בשר משומר לסרטן המעי הגס והקשר מיוחס לחומרים המשמרים- מלחי נטריט. יון הניטריט נמצא בשיווי משקל עם חומצה חנקיתית (HNO2) והיא עשויה לעבור פרוטונציה ולהתפרק ליון ניטרוזיום NO+ המגיב בחום עם אמינים בבשר המשומר לקבלת ניטרוזאמינים הידועים כמסרטנים 

ניטרוזאמין: תוצר מסרטן של תגובת יון ניטריט במזון כדי למנוע תגובה מזיקה זו מוסיפים גם חומצה אסקורבית (ויטמין C)ונדרש ריכוז של לפחות 550 מ"ג לק"ג של הוויטמין למניעת יצירת ניטרוזאמינים במזונות המשומרים בניטריט. בנוסף, נקשר החומר למיגרנה.

קישורים חיצוניים
----------------

ויקישיתוף מדיה וקבצים בנושא **נתרן חנקיתי** בוויקישיתוף
אדיב בורומאנד
תמונה זו מוצגת בוויקיפדיה בשימוש הוגן.  
נשמח להחליפה בתמונה חופשית.
**אדיב בורומאנד** (בפרסית: **ادیب برومند**; 11 ביוני 1924 – 13 במרץ 2017) היה משורר, משפטן ופוליטיקאי איראני. מקורבו של מוחמד מוסאדק וממנהיגי החזית הלאומית האיראנית (אנ'). בחייו נחשב למשורר הלאומי של איראן.

ביוגרפיה
--------

בורומאנד נולד בגז (گز), אחד מפרבריה של העיר בורחואר (برخوار) שבאספהאן. אביו היה סופר והיסטוריון, ואימו התעניינה בחינוך ובתרבות. בגיל שש עשרה החל לכתוב פרוזה.

את הקריירה הפוליטית שלו, החל בורומאנד במהלך הפלישה הבריטית-סובייטית לאיראן. הוא כתב על הלאומיות האיראנית, וביקר את שלטונו של רזא ח'אן שאותו כינה דיקטטור. הוא ביקר גם את הכוחות הפולשים, וכתב נגד קפיטליזם ובעד לאומיות ופטריוטיות. שיריו הופיעו בעיתונים בטהראן ובאספהאן. בתקופה זו פרסם את ספרו הראשון. הפופולריות לה זכה, זיכתה אותו בכינוי "המשורר הלאומי". 

בספטמבר 1942 החל בורומאנד ללמוד בטהראן, והשלים תואר ראשון במשפטים מטעם אוניברסיטת טהראן. בנוסף למד בורומאנד ספרות, ורכש ידע בצרפתית וערבית. הוא כתב על הצורך ברפורמה בפרס. בספרו השני כתב נגד התנאים הרעים ששררו לדעת אנשים רבים במדינה אותה התקופה. בורומאנד סירב להתמנות למשרה שהוצע הלו כתובע ציבורי בארדביל. הוא עבד כעורך דין עצמאי, ושימש במשך שנים עורך דין של הבנק הלאומי האיראני. 

במהלך משבר איראן ב-1946 היה בורומאנד פעיל פוליטי וכתב למען האופוזיציה של המפלגה הדמוקרטית האזרית וג'עפר פישהורי (جعفر پیشه‌وری), על אף שהיו לו קשרים קרובים עם מפלגת תודה (توده) הקומוניסטית.

עמדות פוליטיות
--------------

בורומאנד היה לתומך של התנועה הלאומית של ראש הממשלה מוחמד מוסאדק ובהלאמת תעשיית הנפט בדומה לאיראנים רבים בתקופתו. הוא כתב שירים רבים לתמיכה במוסאדק, ששימשו תעמולה בידי המשטר, והופצו בחוברות ושודרו ברדיו. במהלך ההפיכה באיראן ב-1953 לחם אדיב נגד הממשל החדש, וקרא לממשלו של מוחמד רזא שאה פהלווי "דיקטטורה". בשל דברים אלו והתנגדותו נכלא מספר פעמים. ב-1960 הפך לחבר מרכזי בחזית הלאומית השנייה וקרא למהפכה. אדיב נבחר כאחד מחמשת חברי המועצה במסגרת הארגון מחדש של החזית הלאומית על ידי כרים סנג'אבי (کریم سنجابی).

לאחר המהפכה האיראנית היה ממנהיגי החזית הלאומית ועמד בראש המפלגה מ-1993 ועד 2017. בתפקידו זה קרא לחופש ולדמוקרטיה באיראן. הוא הקים בעיירת הולדתו גז "בית תרבות" בשטח של 3600 מ"ר.

קישורים חיצוניים
----------------

ויקישיתוף מדיה וקבצים בנושא **אדיב בורומאנד** בוויקישיתוף
* 

* אתר האינטרנט הרשמי של אדיב בורומאנד
* אדיב בורומאנד, ברשת החברתית פייסבוק
* ביוגרפיה של אדיב בורומאנד (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* GND: 1089744684
* VIAF: 1285145857125322922688
* WorldCat: viaf-1285145857125322922688

 |
**בו אינגה אנדרסון** (בשוודית: **Bo Inge Andersson**, נולד ב-16 באוקטובר 1955 בפאלקנברג, שוודיה) הוא קצין שוודי לשעבר, איש עסקים ודיפלומט. הוא היה המנכ"ל הלא-רוסי הראשון של חברת אווטוואז.

קריירה
------

אנדרסון עבד כמנהל הרכישות בחברת SAAB (אנ') וג'נרל מוטורס ששם הוא היה סגן הנשיא של מחלקת הרכישות העולמיות והלוגיסטיקה.

מ-2008 עד-2013 עבד אנדרסון עבד ברוסיה בקבוצת GAZ (אנ'). שם הצליח לפנות את החברה מ-1 מיליארד דולרים של הפסד לרווח קבוע של כ-256 מיליונים דולרים ב-2012. בזמן עבודתו תיקן את העסק, צמצם את מספר העובדים ל-50,000 עובדים. בנוסף על כך, סגר את קווי התפוקה הבלתי רווחיים וחידש את התוצרת העיקרית.

ב-2014 החל לעבוד כנשיא ומנכ"ל של אווטוואז – יצרן המכוניות הגדול ביותר ברוסיה. במשך השנים שהוא עבד באווטוואז השיקה החברה 14 רכבים, בינם שני הרכבים לאדה וסטה ו-לאדה אקסריי (אנ'), שהיוו את הדגמים החדשים הראשונים של הרכב מסוג "לאדה" ב-30 השנים האחרונות של החברה. כן צמצם אנדרסון את מספר העובדים באופן משמעותי.

קישורים חיצוניים
----------------

ויקישיתוף מדיה וקבצים בנושא **בו אנדרסון** בוויקישיתוף

  


|  |  |
| --- | --- |
| בקרת זהויות עריכת הנתון בוויקינתונים | 
* GND: 1181695023
* VcBA: 495/283982
* VIAF: 25908593
* WorldCat (עם VIAF): 25908593

 |
**אנדרו "אנדי" בלום** (באנגלית: **Andrew "Andy" Bloom**; ‏4 באפריל 1927 - 6 באפריל 2010), הוא אתלט יהודי-אמריקאי בעבר. פעמיים אלוף ארצות הברית באולם (1999 ו-2000), מקום שלישי בארצות הברית (2000), מקום שלישי בעולם (2000), רביעי במשחקים האולימפיים (סידני 2000), רביעי באליפות העולם (סביליה 1999), אלוף ושיאן האוניברסיאדה (פלמה 1999) ואלוף המכללות (1996) בהדיפת כדור ברזל, סגן אלוף ארצות הברית (1997), 3 פעמים מקום שלישי באליפות ארצות הברית (1998, 1999 ו-2001), מקום שישי בעולם (2000) ואלוף המכללות (1996) בזריקת דיסקוס.

ביוגרפיה
--------

בלום נולד וגדל בסטמפורד קונטיקט למשפחה יהודית, אחר כך עבר עם משפחתו להתגורר בניסקייונה(אנ') ניו יורק. בשנת 1998 קיבל תואר שני מאוניברסיטת ווייק פורסט.

### 1997

באוניברסיאדה שנערכה בסיציליה, איטליה בשנת 1997 זכה בלום במדליית כסף בזריקת דיסקוס בתוצאה של 63.12 מטר, אחרי סגן אלוף האולימפי ולדימיר דוברובצ'יק מבלארוס (66.40 מטר).

### 1998

במשחקי הרצון הטוב שנערכו בניו יורק בשנת 1998 זכה בלום במדליית כסף בזריקת דיסקוס בתוצאה של 63.97 מטר, אחרי דימטרי שווצ'נקו מרוסיה (64.81) ולפני ג'ון ג'ודינה מארצות הברית (62.84 מטר).

### 1999

באוניברסיאדה שנערכה בפלמה דה מיורקה בספרד ביולי 1999 זכה בלום בשתי מדליות, זהב וכסף. מדליית זהב בהדיפת כדור ברזל בשיא אוניברסיאדה חדש של 21.11 מטר (השיא הנוכחי, 2018), לפני אדם נלסון מארצות הברית (20.64 מטר) ומדליית כסף בזריקת דיסקוס בתוצאה של 64.68 מטר, אחר פרנץ קרוגר מדרום אפריקה (66.90 מטר). חודש לאחר מכן, באליפות העולם שנערכה בסביליה, ספרד בסוף אוגוסט אותה שנה הוא סיים במקום רביעי בהדיפת כדור ברזל בתוצאה של 20.95 מטר. נוסף לכך, הוא השתתף בזריקת דיסקוס בשלב הגמר אך פסל את שלושת הניסיונות וסיים במקום 12. בשלב המוקדמות הוא קבע תוצאה של 62.17 מטר. שבוע לאחר מכן, בתחרות שנערכה ברודלינגן שווייץ הוא קבע בהדיפת כדור ברזל תוצאה של 21.27 מטר תוצאה שיכול היה לזכות איתה במדליית הארד.

### 2000

במבחנים האמריקאיים לאולימפיאדת סידני (2000) סיים בלום במקום שלישי בהדיפת כדור ברזל בתוצאה של 21.61 מטר ובמקום חמישי בזריקת דיסקוס בתוצאה של 61.16 מטר ונכלל במשלחת האמריקאית לאולימפיאדה. במשחקים עצמם הוא סיים במקום רביעי בהדיפת כדור ברזל בתוצאה של 20.87 מטר, אותה קבע בהדיפה הראשונה. שבוע וחצי לאחר מכן, בתחרות שנערכה בדוחה הוא קבע בהדיפת כדור ברזל שיא אישי חדש של 21.82 מטר, טוב בהרבה מהמנצח במשחקים, ארסי הרג'ו מפינלנד (21.29 מטר) ותוצאה שדירגה אותו במקום השלישי בעולם באותה שנה.

חיים אישיים
-----------

בלום נשוי ומתגורר עם משפחתו בוואקוויל קליפורניה ומלמד מתמטיקה בקולג' בפרימונט קליפורניה. הוא עוזר מאמן באוניברסיטת קליפורניה בדייוויס ומאמן אימוני הכוח של האתלטים באוניברסיטה.

שיאים אישיים
------------

### אצטדיון

* הדיפת כדור ברזל: 21.82 מטר (2000)
* זריקת דיסקוס: 68.46 מטר (2000)

קישורים חיצוניים
----------------

* אנדי בלום, באתר olympedia.org
* אנדי בלום, באתר התאחדות האתלטיקה הבין-לאומית
* אנדי בלום, באתר Track and Field (גברים)

|  |  |
| --- | --- |
| בקרת זהויות עריכת הנתון בוויקינתונים | 
* World Athletics: 14232810

 |
**תנופה בקהילה** היא עמותה המשפצת בתים של מעוטי יכולת בישראל במטרה להחזיר את הכבוד לביתם. העמותה, שמפעילה אנשי מקצוע בתחומי השיפוצים, נרשמה באופן רשמי בשנת 2014, אך החלה בפעילותה באמצע שנות ה-90. כ-400 משפחות בשנה נהנות מפעילות העמותה, בהן אימהות חד-הוריות, ניצולי השואה, קשישים, נפגעי טרור, חיילים בודדים, עולים חדשים ומשפחות במצוקה. נכון ליוני 2018, מאז החלה בפעילותה, העמותה שיפצה בתים של למעלה מ-5,000 משפחות.

בראש העמותה עומד גבי נחמני, משפץ מירושלים שהחל לשפץ בהתנדבות את בתיהם של משפחות מעוטות יכולת בעיר, ובהדרגה החל לשתף פעולה עם עיריית ירושלים שהחלה להפנות אליו בקשות לסיוע למשקי בית נזקקים. עם השנים הפכו השיפוצים למאורגנים תחת מסגרת העמותה, ופעילותה של תנופה בקהילה התרחבה ל-14 ערים. מחלקות הרווחה בעיריות הללו מאתרות עבור העמותה את מעוטי היכולת הזקוקים לסיוע.

שיפוצי הבתים שמבצעת העמותה מתמקדים במקרים של תפקודו התקין והבטוח של הבית, כמו מקלחת או שירותים שאינם פעילים, ולפעמים מטפלת העמותה גם במפגעי בטיחות המסכנים את יושבי הבית כמו חוסר בהארכה בארון חשמל. מעבר לכך, מטרת פעילותה של העמותה היא לא רק לשפר את איכות מגוריהם של המשפחה, אלא לנסות ליצור שינוי רחב יותר בחייהם, ולכן צוות עובדים סוציאליים מלווה את המשפחות ומספק סיוע במקרים של אבטלה ממושכת, אלימות במשפחה, התמודדות עם התמכרויות וכדומה.

העמותה אינה מקבלת סיוע ממשלתי, והכנסתה של העמותה מושתתת על תרומות. העמותה מציגה לציבור את הדוחות הכספיים שלה באתר האינטרנט שלה.

קישורים חיצוניים
----------------

* אתר האינטרנט הרשמי של תנופה בקהילה
* תנופה בקהילה, ברשת החברתית פייסבוק

* תנופה בקהילה, סרטונים בערוץ היוטיוב
* אלינור צוקרמן, ‏משפצים מכל הלב: "מגיע להם", באתר ‏מאקו‏, 1 ביוני 2018
* "תנופה" בקיריה, באתר "אנג'לס", 29 בנובמבר 2017
* תנופה בקהילה, באתר "גיידסטאר ישראל"

הערות שוליים
------------

1. 1 2  תנופה בקהילה (ע"ר), באתר "ישראל תורמת"
2. ↑
3. ↑  אלינור צוקרמן, ‏משפצים מכל הלב: "מגיע להם", באתר ‏מאקו‏, 1 ביוני 2018
4. 1 2  אלינור צוקרמן, ‏פרוייקט שיפוץ הדירות הייחודי, באתר ‏מאקו‏, 31 במאי 2018
5. ↑  Financial Reports(הקישור אינו פעיל)

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"תנופה בקהילה"**.
**מרטין אירווין "מארטי" גליקמן** (באנגלית: **Martin Irving "Marty" Glickman**; ‏14 באוגוסט 1917 – 3 בינואר 2001) היה אצן אמריקאי-יהודי, חבר נבחרת ארצות הברית באולימפיאדת ברלין (1936), שברגע האחרון, נמנע ממנו ומחברו היהודי סמואל סטולר לרוץ בריצת השליחים 4x100 מטר ובכך לא היו שותפים לזכייה במדליית זהב האולימפית שבה זכו חבריהם לנבחרת. היה לאחד משדרני הספורט ברדיו המפורסמים ביותר באמריקה. בין היתר הוא שידר את משחקי הכדורסל של הניו יורק ניקס (21 שנים), את משחקי הפוטבול של הניו יורק ג'איינטס (23 שנים) והניו יורק ג'טס (11 שנים) ואת משחקי קבוצת ההוקי קרח ניו יורק ריינג'רס. נוסף לכך, הוא פירשן לפני ואחרי משחקי קבוצת הבייסבול של הניו יורק יאנקיז (12 שנים).

קורות חיים
----------

גליקמן נולד וגדל ברובע הברונקס, ניו יורק, למשפחת מהגרים יהודים מיאשי, רומניה. הוא למד באוניברסיטת סירקיוז.

במבחנים האמריקאיים לאולימפיאדת ברלין (1936) סיים גליקמן במקום חמישי בריצת 100 מטר בתוצאה של 10.7 שניות וניכלל בנבחרת האמריקאית להשתתף בריצת השליחים 4x100 מטר. ברגע האחרון, במשחקים עצמם הוחלפו שני האתלטים היהודים, סטולר וגליקמן, על אף שהתאמנו במשך שבועיים, בשני האצנים המהירים במשחקים, זוכי מדליות הזהב והכסף בריצת 100 מטר ג'סי אוונס וראלף מטקלף, שלא היו אמורים לרוץ בשליחים ואף לא התאמנו לכך. הרביעייה האמריקאית ניצחה בפער גדול בשיא עולם חדש של 39.8 שניות, לפני איטליה (41.1 שניות) וגרמניה (41.2 שניות). 

באליפות ארצות הברית שנערכה באותה שנה הוא סיים במקום חמישי בריצת 100 מטר.

בתחרות שנערכה בווסט פוינט במאי 1938 קבע גליקמן בריצת 100 יארד שיא אישי חדש של 9.5 שניות.

שיאים אישיים
------------

* ריצת 100 יארד: 9.5 שניות (1938)
* ריצת 100 מטר: 10.7 שניות (1936)

ראו גם
------

* יהודים במשחקים האולימפיים

קישורים חיצוניים
----------------

* מארטי גליקמן, באתר Track and Field (גברים)
* מארטי גליקמן, באתר *Track and Field Statistics* (באנגלית)
* אלכס פרלסמן, וילסון וה"מלכה" רומן מוזהב, מעריב, 22 ביולי 1985, תמונה של מארטי גליקמן שהגיע למכביה ה-12
* מארטי גליקמן, באתר "Find a Grave" (באנגלית)

הערות שוליים
------------

1. ↑  אליפות ארצות הברית 1936, באתר *Track and Field Statistics* (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* GND: 119500329
* ISNI: 0000 0001 1467 9905
* LCCN: n91079007
* SNAC: w6477jxv
* VIAF: 13119311
* WorldCat: lccn-n91079007

 |
**אורי לוי** (נולד ב-27 בדצמבר 1978) הוא קצין צה"ל במילואים בדרגת אלוף-משנה. שימש קצין אג"ם של הגיס המטכ"לי וראש מטה פיקוד ההכשרות והאימונים בזרוע היבשה, מפקד עוצבת השרון ומפקד בא"פ לכיש, מפקד בא"ח כפיר ומפקד גדוד נצח יהודה.

ביוגרפיה
--------

לוי גדל בקדומים. למד בישיבה התיכונית "בני עקיבא השומרון" שבקרני שומרון ובמכינה קדם-צבאית בני דוד בעלי במחזור ט'. התגייס לצה"ל בשנת 1998, והתנדב ליחידת עוקץ. עבר מסלול הכשרה כלוחם. בתום המסלול יצא לקורס קציני חי"ר. בסיום הקורס שב ליחידה ומונה למפקד צוות. בהמשך שימש כמפקד פלגת לוחמים ביחידה. לאחר 8 שנות שירות ביחידה עבר לחטיבת כפיר, שם מונה למפקד הפלוגה המסייעת בגדוד דוכיפת. לאחר מכן מונה לסגן מפקד גדוד נצח יהודה. בהמשך שימש כסגן מפקד בא"ח כפיר. לאחר מכן שירת כמפקד מחזור בבא"ח כפיר.

בשנת 2013 הועלה לדרגת סא"ל ומונה לראש ענף חי"ר במרכז לאימונים באש במל"י, ושימש בתפקיד עד שנת 2014. ב-31 ביולי 2014 מונה למפקד גדוד נצח יהודה, ושירת בתפקיד זה עד אוקטובר 2016. בסיום התפקיד יצא ללימודים. לאחר מכן מונה למפקד בא"ח כפיר, ושימש בתפקיד בין השנים 2017–2019. ב-27 ביוני 2019 הועלה לדרגת אל"ם ומונה למפקד עוצבת השרון ובמקביל למפקד בא"פ לכיש, בתפקידו כמפקד בא"פ לכיש שימש עד 3 באוקטובר 2021 ובתפקידו כמפקד עוצבת השרון שימש עד 5 באוקטובר 2021. בשנת 2021 מונה לקצין אג"ם של הגיס המטכ"לי ולראש מטה פיקוד ההכשרות והאימונים בזרוע היבשה, לאחר סיום תפקידיו בשנת 2023 פרש מצה"ל.

חיים אישיים
-----------

לוי מתגורר בירושלים, נשוי להילה ואב לארבעה.

קישורים חיצוניים
----------------

ויקישיתוף מדיה וקבצים בנושא **אורי לוי** בוויקישיתוף
* שי לוי, ‏הגדוד החרדי מוכיח את עצמו בתרגיל בבקעה, באתר ‏מאקו‏, 2 בפברואר 2015

הערות שוליים
------------

1. ↑  שי לוי, ‏הגדוד החרדי מוכיח את עצמו בתרגיל בבקעה, באתר ‏מאקו‏, 2 בפברואר 2015
2. ↑  מיכאל אוריה, כך מכשירים את דור הלוחמים הבא של חטיבת כפיר, אתר צה"ל, 26 ביולי 2018
3. ↑  אסף משניות, ריבונות על יבש, באתר ערוץ 7, 18 ביוני 2020

| מפקדי חטיבה 5  |
| --- |
| 

|  |
| --- |
| שמעון אבידן • יעקב פרי • יהודה ואלך • צבי זמיר • עודד מסר • חיים בר-לב • יוסף גבע • יששכר שדמי • יהודה הררי • ברוך גלבוע • זאב בר-סבר • אליעזר אמיתי • חיים עינב • יעקב כפרי • זאב שחם • אליעזר שגב • צורי שגיא • אברהם אורלי • אריה אילון • יהודה גולן • שמואל פרסבורגר • אריה שלום • יוסף אלדר • משה ספקטור • צבי גלר • עדי לבנת • גבי פארן • ישראל רמות • יצחק איתן • יוסי גז • אמל אסעד • צביקה אמדור • גרשון עמל • יואל סטריק • דידי ידידיה • מוני כץ • אשי אלצור • עודד ראור • שמעון אדרי • אבי רוזנפלד • בצלאל שנייד • אורי לוי • חיים כהן • טל קוריצקי |

 |
**אברהם ("אדק") בלאוגרונד** (1930 – ספטמבר 2019) היה פיזיקאי ישראלי, פרופסור בפקולטה לפיזיקה במכון ויצמן למדע.

ביוגרפיה
--------

אברהם בלאוגרונד נולד בפולין. במהלך מלחמת העולם השנייה הסתתר תוך שימוש במסמכים מזויפים, ובתום המלחמה נסע לדודו שבהולנד. אביו נספה בשואה. במהלך לימודיו בתיכון למד הולנדית, אנגלית, גרמנית, צרפתית, לטינית, יוונית עתיקה ועברית. החל ללמוד הנדסת חשמל ב-Abraham Blaugrund ועבר ללימודי פיזיקה. לאחר שקיבל תואר ראשון בהצטיינות יתרה, הגיע בסוף 1955 למכון ויצמן. למכון טרם ניתנה הסמכה להעניק תואר אקדמי, ולכן המנחה הפורמלי שלו לדוקטורט היה פרופ' פטר אנדט מאוניברסיטת אוטרכט, וממנה קיבל תואר דוקטור בפיזיקה, אף שהמחקר נעשה במכון ויצמן. מחקרו עסק במדידת זמני חיים קצרים מאוד של חלקיקים, בתחום מאיות הננו-שניות.

בהמשך עבר לעסוק בפיזיקה של פלזמה. ב-1965 יצא לשבתון במעבדה הלאומית ארגון (Argonne National Laboratory). ב-1968 הועלה לדרגת פרופסור חבר. ב-1974 יצא לשבתון במעבדת המחקר של חיל הים האמריקאי בוושינגטון (United States Naval Research Laboratory). הוא התמחה בחקר פלזמות בצפיפות גבוהה ואלומות יונים ואלקטרונים באנרגיות גבוהות. בשנת 1976 שימש כסגן יושב ראש המועצה המדעית של מכון ויצמן למדע ובשנת 1977 כיו"ר המועצה.

התגורר ברחובות. בשנת 1959 נישא לרות שרף. נולדו להם שלושה ילדים, בהם פרופ' מיכל אירני מהמחלקה למדעי המחשב ומתמטיקה שימושית במכון ויצמן למדע. בת-דודתו ביאנקה הייתה רעייתו של פרופ' סול קימל.

קישורים חיצוניים
----------------

* מפגש גורלי עם ספר - אברהם בלאוגרונד, באתר מכון ויצמן למדע
* Abraham E. Blaugrund (אורכב 30.08.2019 בארכיון Wayback Machine), באתר מכון ויצמן למדע (באנגלית)

הערות שוליים
------------

1. ↑  חיל האוויר האמריקאי עורך צילומי גרעין למכון ויצמן, הארץ, 13 בפברואר 1959
2. ↑  העלאות במכון ויצמן, מעריב, 9 ביולי 1968
3. ↑  פרסום נישואין, הצופה, 22 במרץ 1959
**משה מנחם מנדל ורנר** (1840–1914) היה יהודי חרדי, מייסד שכונות בירושלים.

ביוגרפיה
--------

נולד בקרושנייוויצה שבפולין. למד אצל רבי אברהם בורנשטיין, ה"אבני נזר" שכיהן אז כרב וראש ישיבה בעיר. היה חסידו של רבי זאב וולף מסטריקוב, בנו של רבי אברהם לנדא מטשכנוב. אשתו התייתמה בילדותה וגדלה אצל רבי אברהם מטשכנוב. בסביבות שנת 1880 החליט לעלות לארץ ישראל. לפני שעלה, נסע לקבל רשות וברכה מרבי זאב וולף. רבי זאב וולף שאלו אם יש לו כסף למחיה ונענה שיש לו מספיק כסף עד ביאת משיח. רבו הבין את תשובתו שהכין לו כסף לזמן רב ונתן לו רשות לעלות. לאחר מספר ימים אמר לרבו שיתפלל שמשיח יבוא מהר. רבו הבין את רמיזתו שאין לו כסף אך לא חזר בו מהסכמתו. ורנר עלה עם שני ילדיו הקטנים, שמחה בונים וחנוך הניך. עם בואו לירושלים, החל להקים מפעלי עזרה וחסד לעניי העיר. לאחר שנגמר כספו נסע לארצות הברית ואירופה לגייס כספים לצורכי חסד. 

בזמן הגיעו לירושלים היישוב בעיר העתיקה כלל רק את רחובות הרובע היהודי ולא היה רישיון להקים או לקנות בתים חדשים. ורנר, בשיתוף פעולה של הרב חיים אלעזר ווקס, חכר מאפנדי ערבי חצר בשכונת באב חוטה שברובע המוסלמי והעמידו חינם לרשות משפחות עניות.

לאחר זמן בנה גם את שכונת בתי ורנר, סמוך לבתי ורשה, שיועדה אף היא חינם ללומדי תורה. בשנת 1884 הקים חברה בשם "פורת יוסף" במטרה להקים מפעל התיישבות גדול סמוך לשכם. ורנר רכש שטח גדול וגייס את תמיכת רבי שמואל בורנשטיין מסוכטשוב (ידידו מנוער) אך למעשה תוכניתו נכשלה.

משפחתו
------

* בנו הרב שמחה בונם ורנר היה דיין בעדה החרדית.
	+ הרב אברהם ורנר - רבה הראשון של נתניה.
		- שושנה, אשת הרב אליעזר יהודה ולדנברג.
	+ הרב אשר זאב ורנר - אב"ד טבריה.
		- הרב משה ורנר היה חתנו של רבי נפתלי חיים אדלר מדז'יקוב.
		- הרב חיים ורנר
		- הרב שמחה בונים ורנר, ראש "ישיבת אור תורה".
		- יפה מרים, נשואה לרב אברהם דב אוירבך, אב"ד טבריה.
		- אסתר לאה, נשואה לרב חיים שלום דייטש, חסיד חב"ד, ראש כולל צמח צדק בעיר העתיקה

* בנו חנוך העניך
	+ הרב שמואל ברוך ורנר - אב"ד תל אביב. חתנו של הרב יעקב משה חרל"פ.
		- הרב דוד ורנר רבה של חדרה.
		- הרב שמעון מאיר ורנר, כיהן שנים רבות כראש כולל הרמב"ם בתל אביב, כיום ראש קיבוץ בישיבת עטרת שלמה.
		- חתנו הרב דב צבי קרלנשטיין, ראש ישיבת גרודנא באשדוד.
		- חתנו הרב מנחם שיף, ראש כולל ברעננה.

לקריאה נוספת
------------

* אהרן סורסקי, "זוטו של נהר", ירושלים תשמ"ג.

הערות שוליים
------------

1. ↑  שם ושארית לנפש חיה, ירושלים תשכ"א.
פירוש נוסף ערך זה עוסק בכוכב אלטאיר. אם התכוונתם לחללית אלטאיר, ראו אלטאיר (חללית).

**אלטאיר** או **α בנשר** (נקרא גם **גליזה 768** או **LHS 3490**) הוא הכוכב הבהיר ביותר בקבוצת הכוכבים נשר, ואף אחד הכוכבים הבהירים ביותר בשמים. מקור שמו בערבית, שבה נקרא "אלנסר אלטאא'ר" (النسر الطائر) - "הנשר המעופף". הכוכב הוא אחד מקודקודי משולש הקיץ.

תכונות
------

השוואה בין אלטאיר (משמאל) והשמש
קוטרו של אלטאיר פי 1.7 מן השמש, מסתו כ-1.7 מסות שמש ובהיר ממנה פי 10. הכוכב נמצא במרחק כ-16.5 שנות אור, והוא אחד מהכוכבים הנראים הקרובים למערכת השמש. גילו פחות ממיליארד שנים, אך קצב ההיתוך של מימן להליום בליבתו גדול בהרבה משל השמש, כך שהמימן שבליבתו מתחיל להתמעט ומתחיל שלב היתוך ההליום. משום כך בהירותו גבוהה יחסית לכוכבים מסוגו והוא צפוי לעזוב את הסדרה הראשית ולהפוך לענק אדום. מהירות סיבובו גדולה במיוחד - כ-240 ק"מ לשנייה (סחרורו סביב עצמו אורך 8.9 שעות בקירוב), וכתוצאה מהכוח הצנטריפוגלי גדול קוטרו בקו המשווה בכ-20% מקוטרו בקטבים.

לאלטאיר תנועה עצמית גדולה יחסית, הוא נע על רקע הכוכבים הרחוקים ביותר מחצי שניית קשת בשנה או כמעלה ב-5,500 שנים.

קישורים חיצוניים
----------------

| מיזמי קרן ויקימדיה |
| --- |
| ויקימילון ערך מילוני בוויקימילון: **אלטאיר** |
| ויקישיתוף תמונות ומדיה בוויקישיתוף: **אלטאיר** |

* אלטאיר ב Solstation
* אלטאיר באתר של ג'ים קלר
* אלטאיר, באתר אנציקלופדיה בריטניקה (באנגלית)
* אלטאיר, בבסיס הנתונים SIMBAD לגרמי שמיים אסטרונומיים

הערות שוליים
------------

1. ↑  VizieR: LHS 3490, LHS Catalogue, 2nd Edition (Luyten 1979)
שגיאות פרמטריות בתבנית:מחשב   
שימוש בפרמטרים מיושנים [ גודל ] 

**Pocophone F1** הוא טלפון חכם שפותח על ידי שיאומי, והוכרז ב-22 באוגוסט 2018. זהו מכשיר ביניים אשר מציע מפרט דגל במחיר נמוך ממתחרים אחרים.

מפרט
----

### חומרה

המכשיר מצויד במסך מגע קיבולי מסוג IPS LCD (אנ'), בגודל 6.18 אינץ' וברזולוציית 1080×2246 פיקסלים, ביחס רוחב-גובה בן 18.7:9.

המכשיר מופעל על ידי מעבד בעל שמונה ליבות, כאשר 4 מהן פועלות בתדר עבודה של 2.8 ג'יגה הרץ, וה-4 הנותרות פועלות בתדר עבודה של 1.8 ג'יגה הרץ. במכשיר ישנה מערכת על שבב מדגם Snapdragon 845 מתוצרת קוואלקום. האחסון הפנימי של המכשיר הוא בנפח 64 או 128 ג'יגה בייט. למכשיר יש זיכרון RAM בנפח 6 או 8 ג'יגה בייט. כמו כן, המכשיר מופעל על ידי סוללת ליתיום פולימר בקיבולת של 4000 מיליאמפר-שעה, שאינה ניתנת להסרה.

#### מצלמה

המכשיר מצויד במערך בעל שתי מצלמות אחוריות, ומצלמה קדמית אחת, הכולל: חיישן ראשי ברזולוציה 12 מגה פיקסל הכולל פוקוס אוטומטי ופלאש LED; חיישן משני לצילום עומק ברזולוציה 5 מגה פיקסל; כמו כן, מצלמה קדמית המיועדת לסלפי ברזולוציה 20 מגה פיקסל. בינואר 2019 בעדכון תוכנה נוסף הקלטת וידאו של 960 פריימים לשנייה ב-slo-mo ומצב לילה.

### תוכנה

המכשיר הושק כשמותקנת עליו מערכת ההפעלה אנדרואיד 8.1 (אוראו) המבוססת על הממשק MIUI 9.6. כמו כן, המכשיר עודכן בעדכון תוכנה למערכת ההפעלה אנדרואיד 10 המבוססת על הממשק MIUI 12.

מכירות
------

מאז הכרזת המכשיר באוגוסט 2018, הוא הפך לרב מכר עם 700 אלף יחידות שנמכרו עד דצמבר.

קישורים חיצוניים
----------------

ויקישיתוף מדיה וקבצים בנושא **Pocophone F1** בוויקישיתוף
* 

* אתר האינטרנט הרשמי של Pocophone F1
* Poco F1 Camera
* ביקורת Pocophone F1

הערות שוליים
------------
**ארסו יובאנוביץ'** (בסרבית: **Арсо Јовановић**‏; 24 במרץ 1907 – 12 באוגוסט 1948) היה גנרל יוגוסלבי, אשר שימש כראש מטהו של יוסיפ ברוז טיטו במהלך מלחמת העולם השנייה. לאחר המלחמה, כיהן לתקופה קצרה כראש המטה הכללי היוגוסלבי. לאחר שהתגלע סכסוך בינו לבין טיטו, ניסה להימלט מהארץ, אולם נורה למוות בידי אנשי משמר הגבול היוגוסלבי.

ביוגרפיה
--------

יובאנוביץ' נולד ליד פודגוריצה שבמונטנגרו ב-24 במרץ 1907. משפחתו השתייכה לשבט פיפרי, אחד מ-22 השבטים ההיסטוריים של העם המונטנגרי. אביו היה קצין בצבא סרביה. ב-1925 הוא התגייס לצבא היוגוסלבי המלכותי. הוא למד באקדמיה הצבאית בבלגרד ומונה למפקד פלוגה. בתחילת פלישת מדינות הציר ליוגוסלביה ב-1941, יובאנוביץ' לחם עם אנשיו בקרבות ליד סרייבו. לאחר נפילת העיר בידי הגרמנים, נמלט יובאנוביץ' למונטנגרו.

מדינות הציר חילקו ביניהן את יוגוסלביה. על פי הסכם החלוקה, נפלה מונטנגרו תחת כיבוש איטלקי. ביולי 1941 פתחו המונטנגרים במרד כנגד האיטלקים ומשתפי הפעולה שלהם ("הקוויזלינגים"). יובאנוביץ' פיקד על גדוד מורדים, וליד קרמניצה, לכד בשבי 2,000 חיילים איטלקים יחד עם כמות גדולה של נשק וציוד. הגדוד שלו הצליח אף לכבוש שטחים מידי האיטלקים ולהחזיק בהם לזמן קצר. עם זאת, האיטלקים העבירו כוחו מאלבניה והצליחו לדכא את המרד תוך כמה חודשים. יובאנוביץ' ואנשיו נאלצו להימלט אל היערות ולהצטרף לפרטיזנים הקומוניסטים. המפקד העליון של הפרטיזנים, יוסיפ ברוז טיטו, מינה את יובאנוביץ' לראש המטה שלו, והוא שימש בתפקיד זה עד סוף המלחמה.

טיטו ויובאנוביץ' הובילו יחד את לוחמת הפרטיזנים המוצלחת ביותר במהלך כל מלחמת העולם השנייה. לקראת סוף המלחמה, הם הצליחו לשחרר את יוגוסלביה מכיבוש מדינות הציר. לאחר המלחמה, הפך טיטו לנשיא יוגוסלביה, והוא מינה את יובאנוביץ' לראש המטה הכללי היוגוסלבי. הוא כיהן בתפקיד עד ספטמבר 1945, אז נשלח למוסקבה כדי להשלים את הכשרתו הצבאית באקדמיה הצבאית וורשילוב. ביוני 1948 הוא חזר ליוגוסלביה, ומונה למפקד האקדמיה הצבאית היוגוסלבית.

לאחר שהתגלע הסכסוך בין טיטו לבין סטלין, יובאנוביץ' הביע תמיכה בסטלין. ב-12 באוגוסט 1948, הוא ניסה להימלט מיוגוסלביה לרומניה, אולם נתקל בסיור של משמר הגבול היוגוסלבי ונורה למוות.

קישורים חיצוניים
----------------

ויקישיתוף מדיה וקבצים בנושא **ארסו יובאנוביץ'** בוויקישיתוף
* ארסו יובאנוביץ' באתר הגנרלים של מלחמת העולם השנייה
**ג'וזף עמנואל צ'ילי** (באנגלית: **Joseph Emmanuel Chealey**; נולד ב-1 בנובמבר 1995) הוא כדורסלן אמריקאי, המשחק בעמדת הרכז בהפועל גלבוע גליל.

קריירת מכללות
-------------

צ'ילי היה חלק ממחזור 2013 של התיכונים. לקראת עונתו הראשונה במכללות, הוא התחייב למכללת צ'ארלסטון. בתום העונה, ארל גרנט מונה למאמנו של צ'ילי, שמיד פיתח איתו מערכת יחסים חזקה. בעונתו השנייה, צ'ילי ניצח עם מכללתו רק 9 פעמים במהלך כל העונה. צ'ילי החמיץ את שנתו השלישית במכללות בעקבות קרע בגיד אכילס אותו קיבל באחד האימונים הראשונים. הוא העמיד ממוצעים של 17.2 נקודות ו-3.3 אסיסטים למשחק כשהוא נבחר לחמישיית העונה בליגה. בעונתו האחרונה, צ'ילי היה הקלעי השביעי בטיבו עם 18.0 נקודות בממוצע למשחק וחמישי באסיסטים עם 3.7 אסיסטים בממוצע. בתום העונה נבחר צ'ילי שוב לחמישיית העונה. צ'ילי קלע 32 נקודות במהלך הניצחון 76–83 בהארכה על אוניברסיטת נורת'איסטרן, והוביל את מכללות לטורניר ה-NCAA. צ'ילי נבחר לקבוצת הטורניר. במהלך ארבע עונותיו במכללה, צ'ילי העמיד ממוצעים של 14.2 נקודות, 3.5 ריבאונדים ו-3.1 אסיסטים ב-31.1 דקות למשחק.

קריירה מקצוענית
---------------

בשנת 2018, לאחר שלא נבחר בדראפט ה-NBA, הצטרף צ'ילי לשארלוט הורנטס עבור ליגת הקיץ של ה-NBA. ב-27 ביולי 2018, הצטרף צ'ילי להורנטס עבור מחנה אימונים. ב-13 באוקטובר, חתם צ'ילי בהורנטס על חוזה דו כיווני בקבוצה, כך ששיחק במקביל בגרינסבורו סווארם מליגת הפיתוח של ה-NBA. הופעת הבכורה של צ'ילי בליגת ה-NBA הייתה ב-30 בינואר 2019, בה קלע 2 נקודות ומסר אסיסט בהפסד לבוסטון סלטיקס.

ב-6 באוגוסט 2019, האריך צ'ילי את חוזהו בהורנטס, אך כבר ב-13 באוקטובר הוא נחתך מהסגל. בתום העונה, צ'ילי חתם בגרינסבורו סווארם. ב-19 בדצמבר, צ'ילי העמיד 22 נקודות, 5 ריבאונדים, 5 אסיסטים, חטיפה וחסימה במהלך ההפסד לדלאוור בלו קואוטס. ב-28 בדצמבר, צ'ילי כמעט רשם טריפל דאבל עם 15 נקודות, 10 ריבאונדים, 8 אסיסטים ו-4 חטיפות נגד הראפטורס 905.

ב-21 בפברואר 2020, צ'ילי חתם על חוזה ל-10 ימים בהורנטס. בתום החוזה צ'ילי האריך את חוזהו ל-10 ימים נוספים.

ב-5 באוגוסט 2021, חתם צ'ילי בהפועל גלבוע גליל מהליגה הישראלית. כבר בנובמבר עבר לגרינסבורו סווארם.

באוגוסט 2022 הוא חתם ב"מ.ק.ס. דומברובה גורניצ'ה" הפולנית.

קישורים חיצוניים
----------------

ויקישיתוף מדיה וקבצים בנושא **ג'ו צ'ילי** בוויקישיתוף
* ג'ו צ'ילי, ברשת החברתית אקס (טוויטר)
* פרופיל, באתר Basketball-Reference
* פרופיל, באתר Sports-Reference
* פרופיל, באתר eurobasket
* פרופיל, באתר ליגת ה-NBA
* פרופיל, באתר ESPN

הערות שוליים
------------

1. ↑  זר ראשון לגלבוע/גליל: ג'ו צ'ילי, באתר מנהלת ליגת העל בכדורסל, ‏5 באוגוסט 2021

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"ג'ו צ'ילי"**.
**דוד אלדן** (נולד כ**דוד אנדרמן**; 12 בפברואר 1914, וינה, האימפריה האוסטרו-הונגרית – 5 באוגוסט 1989, גבעתיים) היה צלם אוסטרי-ישראלי.

ביוגרפיה
--------

אנדרמן התעניין בצילום מגיל צעיר, והושפע מדודו פרד דונקל. הוא למד רפואה בווינה, אך הפסיק בשנת 1934 כאשר עלה ארצה. הוא התגורר תחילה בקיבוץ ואז עבד אצל הסוכנות היהודית, שתמכה בבריחת הנוער היהודי מאירופה לארץ ישראל. בתחילת 1938 הוא נסע לווינה להלוויית אביו ונמלט בקושי ממעצר על ידי הגסטפו לאחר סיפוח אוסטריה במרץ של אותה שנה.

בשובו ארצה התגייס לצבא הבריטי ב-1938 והוצב בקהיר. הוא המשיך להתעניין בצילום והתמחה בצילום פורטרט, הוא היה אוטודידקט.

לאחר שחרורו מהצבא ב-1946 פתח סטודיו לצילום בתל אביב. לאחר קום מדינת ישראל ב-1948, עבד בשם אלדן כצלם במחלקת הצילום של לשכת העיתונות הממשלתית (לע"מ), שבראשה עמד הסופר הישראלי משה פרלמן. במהלך משפט אייכמן ב-1961 (אייכמן-פרוזס) היה אחראי על הקלטות הטלוויזיה.

אלדן בנה ארכיון את תמונות לע"מ המשמש גם כארכיון לצלמים אחרים. משה מילנר נכנס לאחר מכן לתפקידו.

קישורים חיצוניים
----------------

ויקישיתוף מדיה וקבצים בנושא **דוד אלדן** בוויקישיתוף

הערות שוליים
------------

1. ↑  Rachel Neiman: *Milner of the GPO retires*, israel21, 23. února 2014

|  |  |
| --- | --- |
| בקרת זהויות עריכת הנתון בוויקינתונים | 
* ICIA: 270693
* NLI: 987007527164305171
* ULAN: 500486168
* VIAF: 308269478
* WorldCat: viaf-308269478

 |
צילום מסך של תוצאת חיפוש עם AMPהמחשה לתוצאת חיפוש בגוגל עם סימון AMP
**AMP** (ראשי תיבות באנגלית של **Accelerated Mobile Pages**, בתרגום חופשי: דפי מובייל מואצים) היא ספרייה מבוססת קוד פתוח שמטרתה להאיץ טעינה של דפי אינטרנט לדפדפן. הספרייה מאפשרת ליצור דפים עשירים בתוכן אך נטענים מהר מאוד במנועי החיפוש של גוגל.

הפרויקט הושק לראשונה בסוף שנת 2015, אולם רק כמעט שנה לאחר מכן החל להתפתח לאתרים בתחומים נוספים, שכן בהתחלה נעשה בו ניסיון רק ב-30 אתרי חדשות שונים מרחבי העולם.

דפים התומכים ב-AMP כתובים בשפה פשוטה יותר מאשר קוד HTML רגיל, שמאפשרת להשתמש בקוד מובנה כדי לזרז את זמני הטעינה.

כדי לשפר את המהירות של דפי AMP, גוגל מעתיקה את התמונה לשרתיה וטוענת אותם ברקע בעזרת טכנולוגיה חדשה הנתמכת בדפדפנים החדשים (Prefetching, preloading, prebrowsing). לאור העובדה שהתוכן מועתק לשרתים חיצוניים ישנם מגבלות חלקיות וטכנולוגיות שיש להתייחס אליהם בזמן יצירת דפי AMP, למשל: שמירת עוגיות בדפדפן, הוספת סקריפטים מותאמים אישית.

טכנולוגית AMP נתמכת על ידי מנוע החיפוש גוגל שבחר לשפר את התצוגה עבור תוצאות חיפוש המבוססות על AMP ומציג לצד התוצאות סמליל נוסף שעוזר למחפשים לדעת שהדף המוגש להם הוא דף הנתמך על ידי טכנולוגיה זו.

חברת גוגל מציגה מעל ל-25 מיליון אתרים שהטמיעו את הטכנולוגיה.

קישורים חיצוניים
----------------

ויקישיתוף מדיה וקבצים בנושא **AMP** בוויקישיתוף
* אתר האינטרנט הרשמי של AMP
* AMP, ברשת החברתית אקס (טוויטר)

* AMP, הבלוג הרשמי
* סרצ'י, ארבעה פיצ'רים חדשים בפרויקט דפי מובייל מואצים, 31 במאי 2016
* AMP: גוגל רוצה את התוכן שלכם, ומהר אתר allmarketing ספטמבר 2016

הערות שוליים
------------

1. ↑  דניאל מסטר, דפי מובייל מואצים (AMP), באתר Masa Media, ‏2021-01-06
2. ↑  "4 פיצ'רים חדשים לפרויקט ה- AMP!".
אה"מ **פרינס אוף ויילס** הייתה אוניית קו מן הדרג הראשון בעלת 121 תותחים, מונעת במדחף, שהייתה בשירות הצי המלכותי הבריטי. האונייה הייתה אחת משש אוניות מאותה סדרה, והושקה ב-25 בינואר 1860. ב-1869 הוחלף שמה, והאונייה נקראה מחדש אה"מ **בריטניה**. תחת שמה החדש עגנה האונייה בדרטמות', שם שימשה כאוניית אימון לקדטים עד 1905.

היסטוריה
--------

אוניית הקו **פרינס אוף ויילס** תוכננה תחילה כאוניית קו מן הדרג הראשון, הנושאת 120 תותחים, בעלת תפוסה של 3,186 טון. עבודות בניית האונייה החלו בפורטסמות' ב-10 ביוני 1848, אם כי ההזמנה הרשמית נמסרה רק כשלושה שבועות לאחר מכן, ב-29 ביוני, והאישור הסופי לתכנון ניתן רק ב-28 ביולי באותה שנה.

ב-1849 החל הצי המלכותי הבריטי להכניס לשירות אוניות קו מונעות במדחף. באותה שנה הוזמנה האונייה **אה"מ אגממנון**, שהייתה בעלת מערך תרונה מלא ומנוע קיטור. נראה שבניית "פרינס אוף ויילס" הושהתה, שכן אוניות שהוחל בבנייתן אחריה הושלמו לפניה. שמונה שנים לאחר תחילת בנייתה שונתה ההזמנה הרשמית של הצי, והאונייה תוכננה מחדש כאוניית קו מונעת במדחף, בעלת 121 תותחים. מנוע הקיטור שהותאם לאונייה היה בעל שני צילינדרים וייצר כ-800 כוחות סוס.

האונייה הושקה ב-25 בינואר 1860, והחלה בהפלגות ניסיון במפרץ סטוקס במצר סולנט, בין פורטסמות' להאי וייט ב-31 באוקטובר 1860. הפלגות הניסיון הראשונות נעשו ללא תרנים, ובהן הגיעה האונייה למהירות ממוצעת של כ-12.5 קשר (יותר מ-23 קמ"ש).

הסבתה של "פרינס אוף ויילס" להנעה בקיטור הייתה חלק ממרוץ חימוש שהתנהל בין בריטניה לצרפת. האונייה הושלמה לקראת סופו של השלב הראשון בתחרות זו, שלב שבו היו האוניות לא משוריינות, ובשלב זה היה מספר אוניות קו המונעות בקיטור בשירות הצי הבריטי גדול מהמספר שהיה דרוש לצי בעתות שלום. ב-1861 השיקה בריטניה את **אה"מ ווריור**, האונייה מחופת השריון הראשונה, אוניית קו שהייתה מוגנת כולה בשריון מברזל מחושל. "ווריור" סימנה מהפכה בבניית אוניות מלחמה, והצי הבריטי הפסיק להזמין אוניות לא משוריינות והתמקד בתכנון החדש. עם זאת, עד אמצע שנות ה-60 של המאה ה-19 עדיין היה ערך באוניות הקו הלא משוריינות, וכמה מהן (שבנייתן החלה עוד לפני כן) הוכנסו לשירות במהלך שנים אלה.

ב-1867 פורקו מנועי הקיטור מהאונייה והועברו לאונייה מחופת השריון **ריפאלס**. ב-1869 הוחלף שמה של "פרינס אוף ויילס", והיא נקראה מחדש **בריטניה**. האונייה הועברה לדרטמות' ושם החליפה אונייה קודמת באותו שם. האונייה עוגנה במקום, תרניה הוסרו למעט התורן הקדמי, והיא מילאה את תפקידה של האונייה הקודמת, כאוניית אימון לקדטים.

בספטמבר 1905 נפתח על היבשה בדרטמות' הקולג' המלכותי הימי בריטניה שהחליף את בסיס האימונים על האונייה. בדצמבר 1904 הושקה אוניית מערכה חדשה בשם **בריטניה**, ואוניית העץ הישנה הוצאה רשמית משירות בספטמבר 1909. ב-23 בספטמבר 1914 נמכרה האונייה לפירוק, וביולי 1916 החל הפירוק עצמו.

קישורים חיצוניים
----------------

ויקישיתוף מדיה וקבצים בנושא **אה"מ פרינס אוף ויילס** בוויקישיתוף
**אמיר בוחבוט** (נולד בשנת 1974) הוא כתב, עיתונאי ופרשן ישראלי. משמש ככתב ופרשן לענייני צבא וביטחון של "וואלה! NEWS". בעל דוקטורט במדע המדינה מאוניברסיטת בר-אילן.

ביוגרפיה
--------

החל משנת 1996 שימש בוחבוט ככתב "מעריב" בנגב לענייני פלילים ומשפט. בהמשך שימש כעורך המקומון "**זמן הנגב**". במקביל ושימש ככתב תחקירים למוסף "סופשבוע" של "מעריב". בשנת 2003 החל לשמש ככתב הצבאי של "nrg" ובשנת 2006 ככתב הצבאי של "מעריב". במקביל הגיש תוכניות אקטואליה ברדיו דרום. בשנת 2011 מונה לכתב הצבאי של אתר "וואלה! NEWS".

אמיר סיקר בהרחבה את תחקירי מבצע חומת מגן, מבצע ימי תשובה עליו פרסם תחקיר עצמאי בשני פרקים, מבצע קשת בענן, ומבצע פרשי הפלדה. עוד סיקר בהרחבה את ביצוע תוכנית ההתנתקות והיה בג'יפ האחרון שיצא מרצועת עזה עם מפקד החטיבה המרכזית אל"ם מוטי כידור שסגר את השער בקצה ציר כיסופים. מאוחר יותר סיקר את מבצע גשמי קיץ, מלחמת לבנון השנייה, ומבצע עופרת יצוקה במהלכו הצטרף לכוחות הלוחמים בפיקודו של מח"ט חטיבת הצנחנים הרצי הלוי.

בשנת 2012 סיקר בהרחבה את מבצע עמוד ענן, מבצע שובו אחים לאיתור שלושת הנערים החטופים וליווה את כוחות היחידה המיוחדת מגלן. בראשית מבצע צוק איתן הצטרף למפקד חטיבת הנח"ל אורי גורדין בבית חנון שבצפון רצועת עזה וחשף את הפעילות הצבאית של החמאס בחסות מתקנים רגישים.

אמיר ידוע ככתב ופרשן שמרבה לסייר בשטחים ולאורך גבולות המדינה אך גם מתעמק בסיקור האימונים של צה"ל, תיאוריות צבאיות, המטה הכללי של צה"ל, יחידות עלית, מודיעין ומבצעים חשאיים. 

אמיר מתמחה בקהילת המודיעין הישראלית (שב"כ, המוסד ואמ"ן), מבצעים מיוחדים, יחידות עלית, היסטוריה צבאית, חדשנות צבאית, פיקוד העורף ותקשורת במצבי חירום (crisis communication), תעשיות ביטחוניות ומערכות נשק. 

לבוחבוט תואר ראשון בתקשורת ממכללת ספיר ותואר שני באוניברסיטת בר-אילן במסלול תזה אותו סיים בהצטיינות. המחקר בתזה ערך השוואה בין המודיעין של מלחמת לבנון ה-2 למבצע עופרת יצוקה. בוחבוט קיבל תואר דוקטור מטעם אוניברסיטת בר-אילן על מחקרו בנושא: "קבלת החלטות ביחסי דרג מדיני-צבאי: מדיניות הסיכול הממוקד של מדינת ישראל במאבק בטרור הפלסטיני". בין השנים 2017–2021 היה חלק ממאבק ציבורי להעברת בסיסי מודיעין מהמרכז לנגב והקמת קריית המודיעין של אגף המודיעין בצה"ל בצומת ליקית בנגב חרף התנגדות בכירים בצמרת צה"ל ופוליטיקאים. 

אמיר הוא נכדו של מאיר בוחבוט ז"ל, ממנהיגי העדה המרוקאית בבאר-שבע בשנות החמישים והשישים, מקים בית הכנסת מגן דוד, ומייסד, בהתנדבות מלאה, מרכז טהרה וקבורה לפי קו ההלכה הספרדי.

ספריו
-----

* יעקב כץ ואמיר בוחבוט, "**קוסמי הנשק**", כנרת זמורה ביתן, 2017

קישורים חיצוניים
----------------

* אמיר בוחבוט‏, לא חמאס ולא פתח - הכוח שמניע את דור המחבלים החדש, באתר וואלה!‏, 17 במרץ 2016
* אמיר בוחבוט‏, הפיוט ברבאט מתח חוט בין זיכרון משפחתי ממרוקו והסכם ביטחוני היסטורי, באתר וואלה!‏, 26 בנובמבר 2021

הערות שוליים
------------

1. ↑  אמיר בוחבוט מצטרף לוואלה!, באתר וואלה!‏, 12 ביולי 2011

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007453200605171
* LCCN: n2016044333
* SUDOC: 200534580
* VIAF: 5147266542135480328
* WorldCat: lccn-n2016044333

 |